Nuorgam

Nuorgam (nordsamisk: Njuorggán) er EU og Finlands nordligste bygd. Bygda ligger i Utsjok kommune ved Tanaelva om lag 3 kilometer vest til sørvest for Finlands nordligste punkt ved verdens nordligste grenseovergang. Den finske regionalvei 970 går gjennom bygda og fortsetter som fylkesvei 895 til Polmak og Skiippagurra i Tana kommune etter passering av riksgrensa til Norge.

Bygda har vel 200 innbyggere og grensehandel og turisme er viktige næringsveier. Det finske Gränsbevakningsväsendet har en stasjon i Nuorgam. Her finnes også to butikker, medisinutsalg, bensinstasjon, barneskole, kapell og en filial av det finske monopolutsalget for vin og brennevin, Alko.

Bildegalleri

Bosetninger i Finland
Utsjok